cyanic-selkie/wikianc huggingface dataset:
Կիմ Յուրա
Դատավարություն
Ի պատասխան Dram Tea-ի ներկայացուցիչները հայտարարեցին, որ Action Music-ը խախտել են պայմանագրի պայմանները. ընկերությունը չի վճարել ավանդային պայմանագիրը երեք շաբաթ շարունակ, բավական աջակցության պայմանով, խաբելով Յուրային կեղծ պնդումներով և ստիպել նրան փակել բոլոր ծախսերը։ Dram Tea նաև պարզաբանել է, որ Յուրայի ծնողներն ավարտել են բոլոր համապատասխան ընթացակարգերը, որպեսզի դադարեցնեն Action Music-ի հետ  պայմանագիրը, Dram Tea-ի հետ պայմանագիր ստորագրելուց առաջ։ 2011 թվականին Հունվարի 20-ին, դատարանը որոշում է կայացրել  Յուրայի օգտին։
Ֆիլմագրություն
Սերիալների շարք
Արտաքին հղումներ
Կատեգորիա:Հարավկորեացի երգչուհիներ Կատեգորիա:Հարավկորեացի դերասանուհիներ Կատեգորիա:Երաժիշտներ այբբենական կարգով Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի պարային երաժիշտներ Կատեգորիա:Բեմական կեղծանուններ
Շարաշ
Շարաշ  (Шараш), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չուգունա գետի ձախ ափով՝ 5 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դոդոլ
Դոդոլ, քաղցրավենիք, որը նման է իրիս կոնֆետներին։ Հայտնի է Հարավարևելյան և Հարավային Ասիայում, հատկապես Ինդոնեզիայում, Մալայզիայում, Սինգապուրում, Բրունեյում, Ֆիլիպիններում, Հարավային Հնդկաստանում, Թայլանդում, Շրի Լանկայում, Մյանմայում, որտեղ դոդոլին անվանում են «mont kalama»։ Կոնֆետը պատրաստում են կոկոսի կաթից, արմավենու չզտված շաքարավազից, բրնձի ալյուրից։ Դոդոլը քաղցր է, ծորուն և կպչուն։ Ավանդական շականակագույն դոդոլից զատ հայտնի է նաև գունավորած և բուրավետ տեսակները, օրինակ մանգոյի հյութով կամ պանդանի տերևների բնահյութով (Pandanus amaryllifolius) :
Տարածաշրջանային առանձնահատկություններ
Այն վայրերում, որտեղ մուսուլմանները կազմում են մեծամասնություն, օրինակ՝ Ինդոնեզիայում կամ Մալայզիայում, դոդոլը երեխաներին տալիս են Ուրազա Բայրամի կամ Կուրբան Բայրամի տոներին ։
Հնդկաստանի արևմտյան ափում, այսպես կոչված պորտուգալական Հնդկաստանում, հատկապես Գոա նահանգում, դոդոլն ուտում են Սուրբ ծննդյան տոներին ։
Բալիում դոդոլը վաճառում են եգիպտացորենի չոր տերևով փաթեթավորած ։
Շրի Լանկայում պատրաստի զանգվածին՝ մինչ դրա հովանալը, ավելացնում են կեյշու և հիլ։ Զանգվածը թողնում են սառչելու այն թավայի մեջ, որտեղ այն պատրաստվել է, հետո թավան թեք են դնում, որպեսզի կոկոսի ավելորդ յուղը դուրս գա։ Այդ տարբերակն անվանում են կալու-դոդոլ ։
Պատրաստման եղաակ
Դոդոլի հիմնական բաղադրիչներն են՝ կոկոսի կաթ, գլյուտինային բրնձի ալյուր, սովորական բրնձի ալյուր, արմավենու շաքարավազ։ Գլյուտինային բրնձի ավանդական ալյուրն ու սովորականը վերցնում են 6։1 հարաբերակցությամբ ։ Պատրաստման ընթացքը հեշտ է, բայց ժամանակատար. պահանջվում է գրեթե 6 ժամ։
2 կգ ալյուրային խառնուրդին անհրաժեշտ է մոտ 2 լիտր կոկոսի կաթ և 1․5 լիտր շաքարային օշարակ՝ պատրաստված արմավենու շաքարից։ Ալյուրը և շաքարային օշարակը խառնում են և մարմանդ կրակի վրա, անընդհատ հարելով եփում մինչև բաղադրիչները դառնան համասեռ և ծավալով կրկնակի մեծանա։ Այնուհետև զանգվածին ավելացնում են կոկոսի կաթը։ Ամբողջ խառնուրդը շարունակում է եփվել դանդաղ կրակի վրա՝ մինչև մուգ շականակագույն երանգ ստանալը։ Զանգվածը դառնում է շատ ծորուն, ծանր, փայլուն և թավայի պատերից հեշտ պոկվող և մատներին չկպչող ։ Այնուհետ զանգվածին ավելացնում են տարբեր լցոններ (ընկուզեղեն, համեմունքներ և այլն) և թողնում են հանգստանա։ Հանգստանալուց հետո զանգվածը դառնում է գելանման. հենց այդ ժամանակ էլ այն կտրատում են ։
Արտաքին հղումներ
Կատեգորիա:Կոնֆետ
Ճառընտիր (4726)
'Ճառընտիր (4726), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4726 թվի տակ։ Ձեռագիրը գրվել է 17-րդ դարում Տէր Դաւիթ Արտամետցի գրչի, Ավետիս գրչի, Տէր Մխիթար գրչի կողմից ։ Ստացողները եղել են Խլգաթը և Խոսրովը։ Գրված է թղթի վրա, որը ունի 35x25 չափս։ Ձեռագիրը կազմված է 269 թերթից։ Գրված է երկսյուն, բոլորգրով։ Ունի  լուսանցազարդ մանրանկարներ։ Կազմը` լուսանցազարդ ստվարաթուղթ։ Հիշատակարաններ գրչի՝ 9ա, 112բ, 120ա, 125ա, 150ա, 168բ, 265բ և այլուր, հետագայի՝ 30ա (1723, 1754թթ.), 13ա և այլուր (18-րդ դար), 119ա, 128բ (1846թ.) :
Ծանոթագրություններ
Կատեգորիա:Մատենադարանի ձեռագրեր
Մեծ Բրիտանիայի տնային առաջնություն 1930/1931
1930/1931 մրցաշրջանի Մեծ Բրիտանիայի տնային առաջնությունը քառասուներեքերորդն էր։ Հաղթանակը կիսեցին յի և յի հավաքականները։ Քանի որ հաղթանակի համար շնորհվում էր երկու միավոր, շոտլանդացիները, չնայած երկու ոչ-ոքիներին, կարողացան անգլիացիների նկատմամբ տարած հաղթանակի շնորհիվ հավասարվել նրանց, չնայած մրցաշարի սկզբում անգլիացիների տարած երկու հաղթանակներին։
Մրցաշարում ուժեղ մեկնարկեցին անգլիացիները՝ տանելով խոշոր հաշվով հաղթանակներ իռլանդացիների և ուելսցիների նկատմամբ։ Շոտլանդացիները, ընդհակառակը, դժվարությամբ կարողացան նույն մրցակիցների հետ մրցավեճերում արձանագրել ոչ-ոքիներ։ Վերջին խաղից առաջ անգլիացիներն արդեն իսկ ապահովել էին տիտղոսը, սակայն այն միանձնյա նվաճելու համար նրանց պետք էր չպարտվել շոտլանդացիներին։ Վերջիններիս տիտղոսը կիսելու համար հարկավոր էր միայն հաղթանակ, որին և նրանք հասան 2։0 հաշվով։ Ուելս-Իռլանդիա խաղում ուելսցիները համառ պայքարում 3։2 հաշվով հաղթանակ տարան, ինչը նրանց դուրս բերեց երրորդ տեղ։
Մրցաշարային աղյուսակ
Հաղթանակի համար շնորհվում էր 2 միավոր, ոչ-ոքիի համար՝ 1։
Ռմբարկուներ
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Շալանդայկա
Շալանդայկա (Шаландайка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սոլտոնկա գետի ձախ ափով՝ 11 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ֆոնժոնկուս
Ֆոնժոնկուս (Fontjoncouse), համայնք Ֆրանսիայի Օկսիտանիա մարզի Օդ գավառում :
Բնակչությունը 2008 թվականի դրությամբ կազմում է 131 մարդ, բնակչության խտությունը` 4.79 մարդ/կմ²: Բնակավայրը զբաղեցնում է 27.35 կմ² տարածք:
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 40 կմ հարավ-արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ծագող արև (կոկտեյլ)
«Ծագող արև» (Tequila Sunrise, «Տեկիլա սանրայզ»), ալկոհոլային կոկտեյլ, որը հիմնված է տեկիլայի, գրենադինի և նարնջի հյութի վրա։ Դասակարգվում է որպես լոնգ դրինք կամ հայբոլ ։ Մտնում է Բարմենների միջազգային ասոցիացիայի (IBA) պաշտոնական կոկտեյլների «ժամանակակից դասական» կատեգորիայի մեջ (Contemporary classics) :
Պատմություն
«Ծագող արև» կոկտեյլը ստեղծվել է 30-40-ականներին Arizona Biltmore Hotel հյուրանոցում։ Սկզբնապես բաղադրատոմսն իր մեջ ներառել է սև հաղարջի լիկյոր (Creme de Cassis) և լայմի հյութ ։
Իր անվանումը (sunrise - «արևածագ») կոկտեյլը ստացել է արտաքին տեսքի պատճառով։ Խիտ բաղադրիչները (սև հաղարջի լիկյոր կամ նռան օշարակ), բաժակի հատակին նստելով հյութի և տեկիլայի խառնուրդով, ստեղծում են գույների աստիճանավորում, որը հիշեցնում է լուսաբացը ։
70-ականներին և 80-ականներին «Տեկիլա սանրայզ» և «Մարգարիտա» կոկտեյլների հայտնիությունը հանգեցրել է տեկիլայի սպառման ավելացմանը մի քանի անգամ ։
Բաղադրատոմս և բաղադրիչներ
Կազմն ըստ Բարմենների միջազգային ասոցիացիայի ՝
Արտաքին հղումներ
Կատեգորիա:Ալկոհոլային կոկտեյլներ Կատեգորիա:Ալկոհոլային խմիչքներ Կատեգորիա:Ըմպելիքներ
Թագավորը (ֆիլմ, 2017)
Թագավորը՝ (հանգըլ՝ 더 킹) 2017 թվականի հարավկորեական քաղաքական կրիմինալ թրելլեր ։ Գլխավոր դերերում՝ Ջո Ին-սունգ և Ջունգ Վու-սունգ  ։
Արտադրություն
Սցենարի առաջին ընթերցումը տեղի է ունեցել 2016 թվականի հունվարի վերջին
Թողարկում
Ֆիլմը Հարավային Կորեայում թողարկվել է 2017 թվականի հունվարի 18-ին։ Ֆիլմը նաև ցուցադրվել է Հարավային Ամերիկայում 2017 թվականի հունվարի 27 ին ։
Ընդունարան
Ֆիլմը առաջինն է հարավկորեական այս տարվա ֆիլմերի մեջ, որը գրանցել է 1.85 միլլիոն հանդիսատեսով ։
Ծանոթագրություններ
Կատեգորիա:2017 ֆիլմեր Կատեգորիա:Հարավկորեական ֆիլմեր Կատեգորիա:Կորեերեն ֆիլմեր Կատեգորիա:2017 դրամա ֆիլմեր
Հոգեբանության սիմվոլ
Հոգեբանության սիմվոլը, հունական այբուբենի 23-րդ տառը՝ փսին (ψι)։
Ծագման պատմություն
Մ.թ.ա. 19-րդ դարում հույները ծանոթացան փյունիկյան այբուբենին։ Նրանք այնքան հավանեցին այդ այբուբենը, որ որոշեցին այն յուրացնել։ Փյունիկյան այբուբենում բացակայում էին ձայնավոր տառերը, ուստի հույները ավելացին դրանք՝ ստեղծելով առաջին իրական այբուբենը։ Նրանք նաև ավելացրին 5 նոր սիմվոլ՝ Ω (օմեգա), Υ (էփսիլիոն), Φ (ֆի), Χ (խի) և Ψ (փսի)։
Արտաքին տեսք
Ենթադրվում է, որ Ψ տառի արտաքին տեսքը խորհրդանշում է հունական դիցաբանության ծովի աստված Պոսեյդոնի եռաժանին։ Վերջինս իր հերթին խորհրդանշում է աշխարհի տարանջատումը երեք ոլորտների՝ երկրային, երկնային և հոգևոր, և հանդիսանում է բնության տարերքներից երեքի՝ օդի, ջրի և հողի միասնությունը։
Հոգեբանություն և «փսի»
Հոգեբանություն հասկացությունն ունի հին հունական ծագում։ Այն բաղկացած է երկու բառից՝ ψυχη («psyche»-հոգի) և λογος («logos»-գիտություն)։ Հոգեբանության՝ որպես գիտության ձևավորումից հետո հոգեբանություն ("психология") բառը սկսեց ավելի հաճախակի օգտագործվել։ Ենթադրվում է, որ «փսի» տառը՝ որպես հոգեբանության սիմվոլ, սկսել են կիրառել փիլիսոփայական համալսարանների ուսանողները, որոնք դասախոսությունների ժամանակ հոգեբանություն բառն արագ գրելու համար այն նշանակում էին այդ տառով։
Այլ կիրառումներ
Հույները ψ սիմվոլն օգտագործում էին նաև 700 թիվը գրելու համար և որպեսզի տարբերակեին համանուն տառից, թվից առաջ գիծ էին դնում՝ — ψ: Սակայն հռոմեական, իսկ այնուհետև նաև արաբական տառերի տարածմանը զուգընթաց թվերի գրառման հունական համակարգը մոռացության մատնվեց ։
Տես նաև
Կատեգորիա:Հոգեբանություն Կատեգորիա:Հոգեբանական հասկացություններ
Ինտերակտիվ գրատախտակ
Ինտերակտիվ գրատախտակը սարքավորում է, որը նախատեսված է համակարգչի աշխատանքային սեղանի պատկերը պրոյեկտորի օգնությամբ էլեկտրոնային գրատախտակի մակերևույթին արտացոլելու համար, այսինքն՝ այն կիրառվում է համակարգչի և պրոյեկտորի հետ։
Համակարգչի և գրատախտակի կապը երկկողմանի է։ Մկնիկի փոխարեն օգտագործվում է մատը կամ գրչածայրը՝ ստիլուսըh[ ]։ Առանց գրատախտակից հեռանալու մարկերի կամ մատի օգնությամբ կարելի է առանց զեկույցն ընդհատելու պատկերի հետ աշխատել, փոփոխել, գունավոր մարկերների օգնությամբ պատկերի վերևում նշումներ կատարել։ Բոլոր փոփոխությունները համակարգչում գրանցվում են համապատասխան ֆայլերում, որոնք հետագայում կարող են խմբագրվել կամ ձայնագրվել արտաքին կրիչների վրա։ Որոշ էլեկտրոնային գրատախտակներ կարողանում են միաժամանակ ճանաչել մատի կամ մարկերի մի քանի հպում։ Ցանկացած էլեկտրոնային գրատախտակ ունի իր ծրագրային ապահովումը, որի օգնությամբ կարելի է կատարել տարբեր աշխատանքներ՝ սկսած պարզ նկարելուց, վերջացրած՝ բազմաէջանոց դասերով և ներկայացումներով։ Անհրաժեշտության դեպքում պրոյեկտորը կարելի է փոխարինել փաստաթուղթ-խցիկով, որը հնարավորություն է տալիս ուսուցման գործընթացը դարձնել բազմաբնույթ, ստեղծել պատկերներ։ Աշխարհում առաջին էլեկտրոնային գրատախտակը ստեղծվել է 1991 թվականին կանադական SMART Technologies Inc ընկերության կողմից։ Հայաստանում առաջին էլեկտրոնային գրատախտակները ներկրվել են 2007 թվականին «Ֆիրմա Ալֆա» ընկերության կողմից։
Էլեկտրոնային ինտերակտիվ գրատախտակի տեսակները
Կախված պրոյեկտորի դիրքից՝ էլեկտրոնային գրատախտակները լինում են ուղիղ կամ հակադարձ նախագծմամբ։ Ուղիղ նախագծման ժամանակ պրոյեկտորը գտնվում է գրատախտակի առջև, հակադարձի ժամանակ՝ ետևում։ Գրատախտակների մեծ մասը ուղիղ նախագծմամբ է։ Որպեսզի պրոյեկտորի ճառագայթը չխանգարի աշակերտների և ուսուցիչների աշխատանքին, խորհուրդ է տրվում կիրառել ուլտրակարճաֆոկուսային պրոյեկտոր, որն ամրացվում է անմիջապես գրատախտակի վերևում։ Այն աշխատանքը դարձնում է առավել հարմարավետ։ Էլեկտրոնային գրատախտակները լինում են նաև ակտիվ և պասսիվ։ Ակտիվ էլեկտրոնային գրատախտակն անհրաժեշտ է միացնել հոսանքի աղբյուրին և համակարգչին հաղորդալարերի օգնությամբ։ Պասսիվ էլեկտրոնային գրատախտակը միացման կարիք չունի և հեշտությամբ կարող է մի սենյակից մյուսը տեղափոխվել։ Ինտերակտիվ էլեկտրոնային գրատախտակների հետ մեթոդը կախված է նրանից, թե ինչ տեխնոլոգիաներով են նրանք կառուցված։ Կիրառվում են հետևյալ տեխնոլոգիաները.
Աշխատանքի սկզբունքը
Էլեկտրամագնիսական տեխնոլոգիայով գրատախտակները հաղորդալարերով պետք է միացվեն համակարգչին և սնուցման աղբյուրին։ Նրանք աշխատում են հատուկ էլեկտրոնային մարկերով, որոնց դիրքը որոշվում է գրատախտակի մակերևույթի տվիչներով։ Այս տեխնոլոգիան կիրառվում է Activboard և Interwrite ինտերակտիվ գրատախտակներում։ Անալոգա-պաշտպանաշերտ տեխնոլոգիայով գրատախտակները նույնպես հաղորդալարերով պետք է միացվեն համակարգչին և սնուցման աղբյուրին։ Սրանք աշխատում են ոչ միայն հատուկ մարկերով, այլ նաև մատով։ Մակերևույթը բաղկացած է երկու շերտից, որոնց միջև դրված են տվիչներ։ Գրատախտակի աշխատանքային մակերևույթի վերին շերտը ցանկացած առարկայով սեղմելու ժամանակ տվիչները որոշում են հպման տեղը և համակարգչին տալիս են ինֆորմացիա։ Հիմնական թերությունն այն է, որ մակերևույթի վնասման դեպքում մեծանում է շարքից դուրս գալու հավանականությունը։ Այս տեխնոլոգիան իրականացվում է Smart и Polyvision արտադրության ինտերակտիվ գրատախտակներում։ Ուլտրաձայնային տեխնոլոգիայով գրատախտակներն աշխատում են միայն հատուկ մարկերով։ Մակերևույթին մարկերի հպման ժամանակ տրվում է ուլտրաձայնային ազդանշան, որը ֆիքսվում է տվիչներով։ Այս տեխնոլոգիան կիրառվում է Hitachi և Panasonic ինտերակտիվ գրատախտակներում։ Ինֆրակարմիր տեխնոլոգիայով գրատախտակներն աշխատում են հատուկ մարկերով։ Ինֆրակարմիր խցիկները «տեսնում են» մարկերի հպումը, որոշում են նրա կոորդինատները և փոխանցում համակարգչին։ Այս տեխնոլոգիան կիրառվում է Hitachi ընկերության FX Duo и FX Trio[ ] ինտերակտիվ գրատախտակներում։ Ինֆրակարմիր և ուլտրաձայնային տեխնոլոգիաները հաճախ համակցում են։ Միկրոկետային տեխնոլոգիայով արտադրված գրատախտակները անհրաժեշտ չէ միացնել ցանցին կամ համակարգչին։ Նրանց հիմնական աշխատանքային գործիքը հանդիսանում է ստիլուսը, որը հաղորդում է բոլոր տվյալները համակարգչին Bluetooth հաղորդիչի օգնությամբ։ Այս տեխնոլոգիան կիրառվում է Eno սերիայի գրատախտակներում։ Լազերային տեխնոլոգիայով գրատախտակներն աշխատում են հատուկ էլեկտրոնային մարկերով[ ]։ Օպտիկական տեխնոլոգիայի հիմքում ընկած է երկու ինֆրակարմիր ճառագայթիչների և տվիչների կիրառումը, որոնք տեղադրված են գրատախտակի վերին եզրում։ Նրանք հետևում են մակերևույթին մարկերի կամ ցանկացած ուրիշ առարկայի, օրինակ՝ մատի, շարժմանը, որոշում են նրա կոորդինատները և հաղորդում համակարգչին։ Այս տեխնոլոգիան կիրառվում է Hitachi ընկերության FX Duo գրատախտակներում ։
Առաջատար արտադրողներ
Պատկեր:pages.jpg
Ծանոթագրություններ
Կատեգորիա:Նորագույն տեխնոլոգիաներ
Տիգրան Պողոսյան
Տիգրան Մխիթարի Պողոսյան (Փետրվարի 21, 1992, Հոռոմ Արթիկ - ապրիլի 26, 2016, Մարտակերտ, Հայաստանի զինված ուժերի և Արցախի Պաշտպանության բանակի զինծառայող, ավագ լեյտենանտ։
Կյանք և ուսում Հիշատակ
Տիգրան Մխիթարի Պողոսյանը ծնվել է 1992 թվականի փետրվարի 21-ին Շիրակի մարզի Արթիկ շրջանի գյուղ Հոռոմում, Մխիթար Պողոսյանի և Սիլվա Մանասյանի ընտանիքում։ Ունի ավագ եղբայր՝ Տարոն Պողոսյանը։
1999 թվականին ընդունվել է Հոռոմի միջնակարգ դպրոցը։ Դպրոցն ավարտել է 2009 թվականին։
2010 -2014 թվականներին սովորել է Վ.Սարգսյանի անվան ռազմական ինստիտուտում https://www.banak.info/2017/01/Tigran-Mkhitari-Poghosyan.html։
Զբաղվել է քիքբոքսինգով, կարատեով։
Պատերազմ
2014 թվականից լեյտենանտի կոչումով ծառայության է անցել Արցախի պաշտպանության բանակում ։
2016 թվականի ապրիլի 2-ից պայքար է մղել ադրբեջանական բազմաքանակ գրոհայինների դեմ։ Արիաբար զոհվել է 2016 թվականի ապրիլի 25-ի գիշերը լույս 26-ին արկի բեկորի մահացու հարվածից https://www.banak.info/2017/01/Tigran-Mkhitari-Poghosyan.html, սեփական մարմնով փրկելով իր զինվորի կյանքը։
Հուղարկավորություն
2016 թվականի ապրիլի 28-ին տեղի ունեցավ Տիգրան Պողոսյանի հուղարկավորությունը Հոռոմ գյուղի մշակույթի տանը։ Ապրիլի 29-ին տեղի ունեցավ հոգեհանգիստը։
ՀԻՇԱՏԱԿ
2017 թվականի ապրիլի 26–ին Տիգրան Պողոսյանի ընտանիքի կողմից Հոռոմ գյուղում տեղադրվեց խաչքար ի հիշատակ Տիգրանի և բոլոր հերոսների հիշատակին
2017 թվականի ապրիլի 18–ին Հոռոմ դպրոցի բակում Տիգրան Պողոսյանի հիշատակին բացվեց ապրիլյան պատերազմի հերոսների անվանական ծառուղի
Հերոսի խոսքերը
«Ամենալավն այս տղաներն են, որ դիրք են պահում». Տիգրան Պողոսյան
«Հայրենիքը սուրբ է, իսկ սուրբ հողը պետք է պաշտպանել». Տիգրան Պողոսյան
«Սպան զինվորի ավագ ընկերն է ու միշտ նրա կողքին պետք է լինի»
Պարգևներ
2014 թվականին, ինստիտուտի ավարտական տարում, պարգևատրվել է անվանական դաշույնով՝ ՀՀ նախագահի կողմից։
2016 թվականի մայիսի 28-ին Տիգրանը ՀՀ նախագահ Սերժ Սարգսյանի կողմից պարգևատրվել է Հայաստանի Հանրապետության «Արիության» պետական մեդալով https://www.banak.info/2017/01/Tigran-Mkhitari-Poghosyan.html :
2016 թվականի մարտի 27-ին Տիգրանը ԼՂՀ նախագահ Բակո Սահակյանի կողմից պարգևատրվել է Արցախի «Արիության» պետական մեդալով https://www.banak.info/2017/01/Tigran-Mkhitari-Poghosyan.html :
Օգրե
Օգրե (Ogre), քաղաք Լատվիայում, գտնվում է Դաուգավա գետի մոտ։ Հիմնադրվել է 1874 թվակային երկաթուղային կայարանի տեղում։ Այստեղ գործում էին նաև տրիկոտաժի կոմբինատը և ստվարաթղթի ֆաբրիկան։ Այստեղ է գտնվում պատմա-գեղարվեստական թանգարանը և առողջարանային հանգստավայրը։
Ստուգաբանություն
Քաղաքի անունը ծագել է Օգրե գետի անունից։ Գետի ռուսերեն անվանումն է Ուգր ։ Ըստ ռուսական ավանդության XIX-րդ դարում գետի անունը առաջացել է ռուսերեն «ուգոր» բառից։ Այդ ավանդության համաձայն, ռուսական կայսրուհի Եկատերինա I-ը իր զինվորներին ուղարկել է գետը փնտրելու, և այդ գետի անունից առաջացել է Օգրե քաղաքի անունը. Впрочем, это лишь легенда: нынешнее название реки известно по крайней мере с XVII века. : Սա միակ անանդությունն է, որտեղ գետի ներկայիս անվանումը հայտնի է եղել XVII-րդ դարից։
Աշխարհագրություն
Քաղաքը գտնվում է Օգրե գետի և Դաուգավայի ափին, Ռիգայից 35 կմ դեպի հարավ-արևելք։
Օգրե քաղաքի եզրը հատում է բազմաթիվ զբոսաշրջային երթուղիներ։ Զբոսաշրջիկներին շատ գրավել է Դաուգավայի բլուրները, այգիները և անտառները։
Բնակչություն
2015 թվականի հունվարի 1-ի դրությամբ, ըստ Կենտրոնական վիճակագրական վարչության տվյալների քաղաքի բնակչությունը կազմել է 24.322 մարդ, կամ 25.734 մարդ Ռեգիստրի բնակիչների (Կառավարում քաղաքացիության և միգրացիայի) տվյալներով ։
Ազգային կազմը քաղաքի մարդահամարի տվյալներով 1989 թվականից մինչև 2015 թվականի սկիզբը ։
Պատմություն
Հնագիտական պեղումները և Լիվոնսկիի շքանշանը վկայում են, որ XIII-րդ դարում Օգրե գետը պատված է եղել Դաուգավայի  չոր ավազի լեռներով, սոճու անտառներով և այստեղ ապրել են  լիվով և լատգալով ցեղերը։ Շրջապատված է եղել նաև երկու ամենաբարձր լեռներով՝ Կենտես և Զիլիե Կալնի, որոնք գտնվում են իրենց բնակավայրում։ Խաչակիրների ներխուժումից հետո տեղի է ունեցել Լիվոնյան պատերազմը՝ լեհերի և շվեդների միջև։ Հյուսիսային պատերազմի արդունքում այդ հողերը անցել են Ռուսաստանին։
Բազմաթիվ պատերազմներ տեղանքում հանգեցրել են ավերվածություններ։
Օգրե քաղաքը 1861 թվականին նպաստել է Ռիգո-Դվինսկոյ երկաթուղու բացմանը։ 1828 թվականին Օգրեն ստացել է քաղաքի կարգավիճակ, սակայն նրա բնակչությունը չի գերազանցել 1.700 մարդը։
1905 թվականին քաղաքում չշրջանցեց հեղափոխական փոթորիկը։ 1904 ստեղծվել է ԼՍԴՌՊ գաղտնի ապօրինի խմբակ, որին մասնակցել է ավելի քան հազար բնակիչ։
1906 թվականի հունվարին քաղաք է ուղարկվել պատժիչ արշավախումբ, սակայն արշավախումբը և բազմաթիվ մասնակիցներ ոչնչացվել են։ Առաջին համաշխարհային պատերազմի ընթացքում քաղաքը գրեթե ամբողջությամբ ոչնչացվել է հրետանային կրակի պատճառով։
1918 թվականի հունվարի 2-ին Օգրե քաղաքը հաստատել է իր Խորհրդային իշխանությունը, որը գոյատևել է մինչև 1919 թվականը։ Լատվիայի անկախություն ստանալուց հետո, Օգրեն սկսել է զարգանալ 1928 թվականի փետրվարի 28-ից և ստացել է կրկին քաղաքի կարգավիճակ։ Երկրորդ համաշխարհային պատերազմի ժամանակ քաղաքը տուժել է համեմատաբար քիչ։ Այս ամենից հետո, Օգրեն մտել է ԽՍՀՄ Լատվիայի կազմի մեջ և սկսել է զարգանալ ոչ միայն որպես՝ առողջարանային քաղաք, այլև արդյունաբերական կենտրոն։ Այստեղ կառուցվել է տրիկոտաժի կոմբինատ, որը վաճառում էր իր արտադրանքը ամբողջ Խորհրդային Միությանը։
Արդյունաբերություն
Քաղաքում գտնվում է 8 հեկտար տարածք զբաղեցնող Օգրսկիի տրիկոտաժի կոմբինատը։ Ընկերության արտադրանքը հայտնի է Լատվիայի սահմաններից դուրս։ Հաջողությամբ համագործակցում է հեռավոր և մերձավոր երկրների հետ։ 1988 թվականից սկսած կոմբինատը սկսել է մարել և ներկայումս (2008 թվականին) 3000 աշխատող մարդկանցից մնացել է շուրջ 60 մարդ։ Քաղաքի հյուսիսային մասում վերջերս գործում է ստվարաթղթի ֆաբրիկա, սակայն այս պահին այն փակ է։
Երկաթուղային տրանսպորտ
Քաղաքի միջով անցնում է Ռիգա-Կրուստպիլս երկաթուղային գիծը։ Օգրե կայարանում դադարեցվել է բոլոր գնացքները, բացի միջազգային հաղորդակցության գնացքներից։
Ավտոմոբիլային տրանսպորտ
Քաղաքի միջով անցնում է գլխավոր պետական մայրուղին՝ Ռիգա-Դաուգավպիլս-Կրասլավա-Պատերնիեկի։ Նաև քաղաք է գալիս տարածաշրջանային Ուլբրոկա երթուղին։ Քաղաքի մոտ գտնվում է երկաթուղային ավտոկայարանը։ Առկա է նաև մի քանի ներքաղաքային ավտոբուսային երթուղիներ։
Արտաքին հղումներ
Կատեգորիա:Լատվիայի քաղաքներ Կատեգորիա:Լատվիայի բնակավայրեր Կատեգորիա:1928 թվականին հիմնադրված բնակավայրեր
Ֆրեյզեր (կղզի)
Ֆրեյզեր (Fraser Island կամ Great Sandy Island), կղզի է Ավստրալիայի արևելյան ափիմոտ։ Աշխարհի ամենամեծ ավազե կղզին է և զբաղեցնում է մոտավորապես 1840 կմ² տարածք։
Աշխարհագրություն
Կղզին ունի 120 կմ երկարություն և 7-23 կմ լայնություն, ձգվում է Ավստրալիայի արևելյան ափին զուգահեռ։ Մակերեսը 1840 կմ². Ֆրեյզերը աշխարհի ամենամեծ ավազային կղզին է ։
Կղզին կազմող ավազաթմբերը ձևավորվել են 400 հազար տարի առաջ և 240 մետր բարձրություն ունեն։ Կղզում ավելի քան 40 քաղցրահամ լիճ կա (Կախված լճեր), որոնցից ամենախոշորը Բումանժինն է (Lake Boemingen)՝ ավելի քան ։ 200  հա տարածքով։ Արևմտյան ափին մանգրի անտառներ են և ճահիճներ, իսկ օվկիանոսին նայող արևելյան ափով 100 կմ ձգվում է սպիտակ ավազով  ծովափը։ Կղզու հյուսիսային հատվածում պահպանվել են հասարակածային անտառներ։ Հետաքրքիր կենդանական աշխարհ ունի՝ տաք և փոքր քաղցրահամ լճերում կրիաներ են ապրում, հանդիպում է Դինգո վայրի շունը։
1992 թվականից Ֆրեյզեր կղզին ընդգրկվել է ՅՈՒՆԵՍԿՕ-ի համաշխարհային ժառանգության ցանկ ում որպես բնության անկրկնելի հուշարձան։
Ծանոթագրություններ
Կատեգորիա:Ավստրալիայի կղզիներ Կատեգորիա:Ավազե կղզիներ Կատեգորիա:Ավստրալիայի Համաշխարհային ժառանգություն
Էլեկտրոնային բառարան
Էլեկտրոնային բառարան, բառարան համակարգչում կամ այլ էլեկտրոնային սարքավորումներում։
Հնարավորություն է տալիս արագ գտնել պահանջվող բառը՝ հաշվի առնելով դրա ձևաբանությունը, կիրառման օրինակները, ինչպես նաև թույլ է տալիս կատարել թարգմանություններ և փոխել թարգմանության ուղղությունը (օրինակ, հայ-ռուսերեն կամ ռուս-հայերեն)։
Կառուցված է որպես բառային տվյալների բազա։ Էլեկտրոնային բառարանները չպետք է շփոթել համակարգչային բառարանների հետ, որոնք նախատեսված չեն օգտագործողների համար, այլ նախատեսված են համակարգչային ծրագրերի համար։
Գոյություն ունեն էլեկտրոնային բառարանների հետևյալ ձևերը.
Արտաքին հղումներ
Կատեգորիա:Բառարաններ
Մեծ Բրիտանիայի տնային առաջնություն 1931/1932
1931/1932 մրցաշրջանի Մեծ Բրիտանիայի տնային առաջնությունը քառասունչորսերորդն էր։ Հարյուր տոկոսանոց արդյունքով միանձնյա հաղթող դարձավ յի հավաքականը։
Ավանդույթին հակառակ, այս անգամ մրցաշարը մեկնարկեց - խաղով, որում շոտլանդացիները վստահ հաղթանակ տարան 3։1 հաշվով։ Հաջորդ խաղում անգլիացիները ջախջախեցին իռլանդացիներին։ Ապա երկու ֆավորիտներն էլ հաղթանակներ տարան ի հավաքականի նկատմամբ։ Հեղինակության խաղում իռլանդացիները երեք անպատասխան գնդակ ուղարկեցին ուելսցիների դարպասը և գրավեցին երրորդ տեղը։
Մրցաշարի հաղթողն ավանդաբար որոշվեց - խաղում, որում պայքար չստացվեց՝ անգլիացիները վստահ հաղթանակ տարան 3։0 հաշվով և ապահովեցին չեմպիոնությունը։
Մրցաշարային աղյուսակ
Հաղթանակի համար շնորհվում էր 2 միավոր, ոչ-ոքիի համար՝ 1։
Ռմբարկուներ
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
1 գոլ
Կատեգորիա:Ֆուտբոլ Կատեգորիա:Ֆուտբոլի Միացյալ Թագավորության տնային առաջնություն Կատեգորիա:1931 ֆուտբոլում Կատեգորիա:1932 ֆուտբոլում
Դարանդա
Դարանդա, քաղաք (գյուղ, ավան, գյուղաքաղաք, բերդաքաղաք) պատմական Փոքր Հայքում, Արևմտյան Հայաստանում, Սեբաստիայի վիլայեթի Դարանդայի գավառակում։ Գտնվում է Եփրատի աջ կողմում, Մալաթիա քաղաքից հյուսիս-արևմուտք, Թոխմախսու գետի ափին, բլրի վրա։
Պատմություն
Քաղաքի մասին հիշատակել են բյուղանդական և հայ պատմիչները։ Եղել է պավլիկյան շարժման հայնտի կենտրոններից։
1316 թվականին եգիտպացիները գրավում են քաղաքը և կոտորվում նրա հազարավոր բնակիչներին։ XVII-XVIII դարերում բնակություն են հաստատում թուրքերը, սակայն բնակիչների մի մասը դարձյալ հայեր էին։
Բնակչություն
XX դարի սկզբին թուրքերից բացի քաղաքն ուներ 500 տուն՝ 4500 հայ բնակչով։
Տնտեսություն
Բնակիչները զբաղվում էին երկրագործությամբ, արհեստներով և առևտրով։ Բարեկարգ ճաևապարհով կապված էր Սեբաստիայի հետ։
Պատմամշակութային կառույցներ
Հայերն ունեին 3 եկեղեցի և մի վանք։ Քաղաքը հայտնի է եղել իր անառիկ բերդով։
Անվանի մարդիկ
Դարանդայում է ծնվել բանաստեղծ Գ. Գասպարյանը (1923-?) :
Տես նաև
Կատեգորիա:Արևմտյան Հայաստանի գյուղեր Կատեգորիա:Թուրքիայի քաղաքներ
Իդրայի պատմական արխիվ և թանգարան
Իդրայի պատմական արխիվ և թանգարան, Հունաստանի անկախության պատերազմի, հունական նավատորմի պատմության և պետության վերջին երկու դարերի հետ կապված ամենակարևոր թանգարաններից մեկը։ Գտնվում է Եգեյան ծովի Իդրա կղզում։
Կղզի
Իդրա կղզին իր 120 զինված և առևտրական նավերի, Սպեցե և Փսարա կղզիների հետ միասին ծովում հունական հեղափոխության գլխավոր հենակետերից մեկն էր։ Ավելի քան երկու դարերի ընթացքում այս փոքրիկ կղզին տվել էվերածնված Հունաստանի մի քանի տասնյակ ծովակալ, այդ թվում նավատորմի հրամանատարների և մի քանի տասնյակ քաղաքական գործիչների։ Դրանց թվում էին հինգ վարչապետ և երկրի առաջին (երրորդ) հանրապետության նախագահ, ծովակալ Պավլոս Կունտուրիոտիսը։ Այդ պատճառով կղզու արխիվը և թանգարանը ազգային նշանակություն ունեն։
Ստեղծման պատմություն
Իդրայի պատմական արխիվը և թանգարանը ստեղծվել է 1918 թվականի ապրիլին, որը կառուցվել է Իդրայի նավապետ և բարերար Գիկաս Կուլրասայի հովանավորությամբ։ Բժիշկ և Իդրայի քաղաքապետ Անտոնիոս Լիգնոսը իր վրա վերցրեց Իդրա համայնքի արխիվում (1708-1865 թթ.) գտնվող փաստաթղթերի արխիվացումը, որը Լիգնոսը հայտնաբերել է Աստվածածին եկեղեցում և նախաձեռնել է կղզում թանգարանի և գրադարանի ստեղծումը։ 1952 թվականին Կուլուրասը շենքը ներկայացրեց հունական պետությանը։ Այդ թվականից ի վեր արխիվն ու թանգարանը գտնվում են Հունաստանի Հանրապետության մշակույթի և արխիվի նախարարությունում։ 1972 թվականին հին շենքը քանդվեց և նույն տեղում նորը կառուցվեց։ Նոր շենքի պաշտոնական բացումը տեղի ունեցավ 1996 թվականին ։
Արխիվ
Արխիվ պահպանում, հավաքում, ուսումնասիրում և հրապարակում է փաստաթղթեր, որոնք կապված են Ինդրայի պատմության, նրա ավանդույթների և մշակույթի հետ։ Դա հատկապես վերաբերվում է 18 և 19-րդ դարերի կղզու առաջատար դերին։ Համարվում է Իդրա համայնքի հիմնական արխիվը (1708-1865 թթ.), որտեղ թվագրվում է մոտ 18.000 նախնական փաստաթղթեր, ձեռագրեր, կոդեր և ցուցակներ, որոնք պատմում են հույն պատմության հեղափոխական և հետխորհրդային հեղափոխական տարիներին։
Թանգարան
Թանգարանի շենքը գործում է երկու հարկով։ Առաջին հարկում պահվում են Բալկանյան, Առաջին և Երկրորդ համաշխարհային պատերազմների մասունքները։ Հունական հեղափոխության նավերի նավաքթերը, Ռիգաս Ֆերայոսի «Մեծ քարտեզը», որը 1793 թվականին տպագրվել է Վենում, ներկայացված են առաջին հարկում։ Այստեղ նաև ստեղծելեն արվեստի պատկերասրահ՝ հույն և օտարազգի արվեստագետների հեղափոխության նավերի նկարների համար ։ Այստեղ, հունական հեղափոխության հերոսների դիմանկարների կողքին, դրված են կղզու բնիկ և Արգենտինայի հերոս Նիկոլաոս Նիկոլայոս Գեորգիուի կիսանդրին։ Լուիս Պերլոտի աշխատանքը՝ կինսանդրին, Էվիտա Պերոնը նվիրել է կղզուն։ Ցուցադրվել են նաև Իդրայի բնակիչների կոստյումները և զենքերը, ծովային քարտեզներ և փոքրիկ իրեր 18 և 19-րդ դարերից  ։
Գրադարան
Գրադարանը ներառում է 6,000 հատոր հին և հազվագյուտ հրատարակություններ՝ սկսած 18-րդ դարից։ Գրադարանը մշտապես հարստացվում է կղզու պատմության և մշակույթի հետ կապված հրապարակումներով ։
Ծանոթագրություններ
Կատեգորիա:Հունաստանի թանգարաններ Կատեգորիա:1918 հիմնադրված թանգարաններ
Կալինովկա (Լազարևսկի շրջան)
Կալինովկա (ռուս.` Калиновка), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 10 կմ հյուսիս-արևմուտք, իսկ Սոչիի կենտրոնից 65 կմ հեռավորության և ծովի մակարդակից 30 մ բարձրության վրա։
Պատմական ակնարկ
Գյուղը հիմնադրվել է 19-րդ դարի վերջերին, Օսմանյան կայսրությունից գաղթած հույների կողմից։ Գյուղի մասին առաջին գրավոր տեղեկությունը վերաբերվում է 1907 թվականին։ 1954 թվականին միավորվել է Մակոպսե գյուղի հետ և որպես ինքնուրույն գյուղ` այլևս հանդես չի գալիս, սակայն անվանումը դեռևս գործածվում է ։
Գրականություն
Կատեգորիա:Կրասնոդարի երկրամասի գյուղական բնակավայրեր Կատեգորիա:Սոչի Կատեգորիա:Ռուսաստանի բնակավայրեր Կատեգորիա:1907 թվականին հիմնադրված բնակավայրեր
Ալավերդու գեղարվեստի դպրոց
Ալավերդու գեղարվեստի դպրոց, գեղարվեստի դպրոց Հայաստանի Հանրապետության Լոռու մարզի Ալավերդի քաղաքային համայնքում։
2015 թվականի դրությամբ դպրոցում սովորում է 80 աշակերտ, ունի 12 աշխատող, որից 9 ուսուցիչ։
2009 թվականից որպես տնօրեն աշխատում է Վարուժան Վարդումյանը։
Կատեգորիա:Լոռու մարզ Կատեգորիա:Հայաստանի դպրոցներ Կատեգորիա:1975 հիմնադրումներ Հայաստանում
Պուտկիյոկի (Ռախոլանյոկի վտակ)
Պուտկիյոկի (Путкийоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Ռախոլանյոկ գետի ձախ ափին՝ 9 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդնիե ավազանի ջրային օբյեկտ, գետի ենթաավազանը Նևա և Լադոժսկի գետի ավազան է։ Գետի գետային ավազանը` Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
ԽՍՀՄ Պետական մրցանակ
ԽՍՀՄ Պետական մրցանակ (Государственная премия СССР), ամենամյա պետական մրցանակ, որը սահմանվել է Խորհրդային Միության կոմունիստական կուսակցության Կենտրոնական կոմիտեի և ԽՍՀՄ Մինիստրների խորհրդի կողմից` 1966 թվականին ։ Մրցանակը շնորհվել է 1967 թվականից մինչև 1991 թվականը` Հոկտեմբերյան հեղափոխության տարելիցի կապակցությամբ, գիտության և տեխնիկայի, աշխատանքի, գրականության, արվեստի և ճարտարապետության բնագավառներում ստեղծագործական բացառիկ ձեռքբերումների համար։
Կարգավիճակը
ԽՍՀՄ Պետական մրցանակը համարվում է 1941-1954 թվականներին շնորհվող Ստալինյան մրցանակի իրավահաջորդը։ Ստալինյան մրցանակի դափնեկիրները կարող էին համապատասխանաբար փոխել իրենց մեդալներն ու փաստաթղթերը` Պետական մրցանակով։ ԽՍՀՄ-ում 1960-1980-ական թվականներին լույս տեսած տեղեկատու գրականության մեջ Ստալինյան մրցանակը քաղաքական նկատառումներից ելնելով, նույնպես համարվում էր «պետական»։
ԽՍՀՄ Պետական մրցանակը իր նշանակությամբ և դրամական պարգևի չափով երկրորդն էր ԽՍՀՄ-ում` Լենինյան մրցանակից հետո։ Այն սահմանվելու ժամանակ, դրամական պարգևը կազմել է 5000 ռուբլի, որը Լենինյան մրցանակի դրամական պարգևի` միայն կեսն էր։ Մրցանակն ամեն տարի ստանում էր մոտ 100 մարդ, որոնց թվում` գրողներ, գիտնականներ, արվեստի գործիչներ և այլն։ Մրցանակի եռակի դափնեկիրներ են գրող Չինգիզ Այթմատովը, ռեժիսոր և դերասան Օլեգ Եֆրեմովը, կինոօպերատոր Վյաչեսլավ Շումսկին, գիտնականներ Վլադիմիր Չելոմեյը և Սերգեյ Նեպոբեդիմին։ Միութենական հանրապետություններում նույնպես սահմանվել էին հանրապետական Պետական մրցանակներ։
Ծանոթագրություններ
Կատեգորիա:Պարգևներ այբբենական կարգով Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ պատվավոր կոչումներ
Լիդիա
Լիդիա, (մ.թ.ա.12-րդ դարից-մ.թ.ա.546), Հին աշխարհում պետություն Փոքր Ասիա թերակղզում, տարածվում էր Էգեյան ծովից մինչև թերակղզու խորքը ։ Մայրաքաղաքը Սարդիսն էր ։
Բնակչություն
Լիդիայի բնակչության ռասայական պատկանելությունը դեռևս անհայտ է։ Ընդհանրապես Լիդիայի բնակչության վրա մեծ ազդեցություն են ունեցել խեթերը. ինչպես ենթադրվում է, Լիդիայի թագավորական դինաստիաներից մեկը ունեցել է խեթթական ծագում։ Բնակչության խոսակցական լեզուն եղել է լիդիերենը, որը պատկանել է հնդեվրոպական լեզվաընտանքի անատոլիական խմբին։ Գրագրությունը կատարվել է լիդիական այբուբենով, որը նման է եղել հունականին։
Մշակույթը
Լիդիական մշակույթը իրենից ներկայացնոմ է շատ բազմազան ու բարդ երևույթ։ Իրենց այբբենական գրությունը լիդիացիները վերցրել են Փոքր Ասիայի հույներից։ Լիդիայում զարգացած է եղել բժշկությունը և դեղագործությունը։ Լիդիացիները կառուցել են անառիկ ամրոցներ, թագավորական դամբարաններ, բարդ արհեստական ջրամբարներ։
Պատմություն
Լիդիական պետության պատմությունը մեզ է հասել անտիկ գրականությանը բնորոշ կիսաառասպելական տեսքով, ինչպես նաև դրվագային տեղեկություններ արևելյան, հատկապես ասորեստանյան աղբյուրներից։ Բայց ամենահավաստի տեղեկությունները Լիդիական թագավորության մասին մեզ են հասել հնագիտական պեղումների արդյունքում, որոնք իրականացվել են 1958 թվականից՝ Լիդիայի մայրաքաղաք Սարդի տեղանքում։ Քաղաքական կառավարման առումով Լիդիան միապետություն էր. պետության գլխավորը համարվում էր թագավորը։ Թագավորի իշխանության հենքը նրա թիկնազորն էր ու բանակը, հատկապես մեծ դեր ունեին լիդիական այրուձին և հանրահայտ մարտակառքերը։ Արտաքին և ներքին կարևոր հարցերում որոշումներ կայացնելու համար հավաքվում էր ազգային ժողովը, բայց թագավորական իշխանության ամրապնդման հետ աստիճանաբար այն կորցնում է իր նշանակությունը։ Լիդիական պետության ծաղկման սկիզբը համարվում է մ.թ.ա. 7-6-րդ դարերը, երբ իշխանության գլուխ անցավ Մերմնադների դինաստիան, որի հիմնադիրը համարվում է Գիգեսը։ Նա ծագում էր նշանավոր, բայց ոչ թագավորական տոհմից և իշխանությունը զավթել էր պալատական հեղաշրջման արդյունքում։
Տնտեսություն
Լիդիայի տնտեսության հիմնական ուղղությունը հողագործությունն էր, քանի որ նրա աշխարհագրական դիրքը և կլիմայական պայմանները նպաստավոր էին հողագործությամբ զբաղվելու համար։ Անծայրածիր արոտավայրերը հնարավորություն էին տալիս զբաղվել նաև անասնապահությամբ, և հատկապես ձիաբուծությամբ։ Գտնվելով հունական և հին արևելյան մշակույթների հատման օղակում՝ Լիդիական պետությունը վարում էր ակտիվ առևտրական գործունեություն։ Համաձայն անտիկ աղբյուրների՝ Լիդիան համարվում է մետաղադրամի հայրենիքը։ Հնագիտական պեղումների արդյունքում հայտնաբերվել են մեր թվականությունից առաջ 7-րդ դարի լիդիական մետաղադրամներ ։
Մարզպան
Մարզպան, (պահլավերեն՝ marzpan-կուսակալ), Սասանյան Իրանի գերիշխանությանը ենթակա վարչական միավորի՝ մարզպանության կառավարիչը, արքայից արքայի տեղապահը։ Հայ Արշակունի արքայատան անկումից (428) և Մարզպանական Հայաստանի ստեղծումից հետո Սասանյան արքունիքը 5-7-րդ դարեր Հայոց մարզպաններ են նշանակվել թե՝ պարսիկ վերակացուներ, թե՝ հայ իշխաններ։
Հայերը մարզպանին անվանել են նաև «Տանուտեր Հայոց»։ Մարզպանի պաշտոն են վարել Տաշիր-Ձորագետի Կյուրիկյան թագավորների վասալները՝ Դսեղի Մամիկոնյանները, որոնց տոհմում «Մարզպան-մարծպանը» դառնում է նույնիսկ անձնանուն։
Կատեգորիա:Հայոց մարզպաններ
Սվետոզար Մարկովիչ
Սվետոզար Մարկովիչ (Svetozar Marković, Светозар Марковић, ), սերբ հեղափոխական դեմոկրատ։ Մասնակցել է Ռուսաստանի հեղափոխական շարժմանը, 1-ին Ինտերնացիոնալի ռուս սեկցիայի գործունեությանը։ Հրատարակել է Բալկաններում առաջին սոցիալիստական թերթը («Ռադենիկ», 1871-1872)։
Մարկովիչի աշխարհայացքի վրա մեծ ազդեցություն են ունեցել ռուս հեղափոխական դեմոկրատների (հատկապես Նիկոլայ Չեռնիշևսկու) գաղափարները։ Մարկովիչի հայացքների հիմքը մատերիալիզմն է, որին, սակայն, բնորոշ են մարդաբանական մատերիալիզմի որոշ սահմանափակություններ։ Հասարակական երևույթների ըմբռնման հարցում իդեալիստ էր։ Ենթադրում էր, որ անցումը սոցիալիզմին հնարավոր է կիսանահապետականի (գերդաստանի) միջոցով։ Պատմության զարգացման շարժիչ է համարել ժողովրդին, դեմոկրատական հանրապետության հաստատումը կապել է գյուղացիական հեղափոխության հետ։ Մարկովիչը սկզբնավորել է Սերբիայի մատերիալիստական գեղագիտությունը և քննադատական ռեալիզմը։
Ծանոթագրություններ
Կատեգորիա:Սերբիայի քաղաքական գործիչներ Կատեգորիա:Տուբերկուլոզից մահացածներ Կատեգորիա:Սերբ գրողներ
Երկրաշարժ Միյագի պրեֆեկտուրայում (2011)
2011 թվականի երկրաշարժ Միյագի պրեֆեկտուրայում, հզոր երկրաշարժ 7,1 MW մագնիտուդով, որը տեղի է ունեցել ապրիլի 7-ին տեղի ժամանակով ժամը 23։32-ին։ Երկրաշարժի էպիկենտրոնը գտնվել է Խաղաղ օվկիանոսում՝ Սենդայ քաղաքից 66 կմ դեպի արևելք և Ճապոնիայի մայրաքաղաք Տոկիոյից 330 կմ դեպի հյուսիս-արևելք, իսկ հիպոկենտրոնը գտնվել է 49 կմ խորության վրա։
Հետևանքներ
Ստորգետնյա ցնցման արդյունքում Աոմորի և Ակիտա քաղաքների որոշ ՋԷԿ-ների աշխատանքը, որի հետևանքում Միյագի, Յամագաթա, Իվատե պրեֆեկտուրաներում, ինչպես նաև Ֆուկուսիմա քաղաքում անջատվել է էլեկտրականությունը ։ Միյագի պրեֆեկտուրայի բոլոր մայրուղիները փակվել են։ Երկրաշարժը շարքից դուրս է հանել Սենդայ քաղաքի հյուսիսային հատվածում գտնվող «Օնագավա» ԱԷԿ-ի սնուցող երեք գծերից երկուսը, Աոմորի պրեֆեկտուրայի Հիգասիդորի ԱԷԿ-ում շարքից դուրս է եկել առաջին ռեակտորի արտաքին էլեկտրամատակարարման աղբյուրը, և աշխատած վառելիքի ջրամբարի սառեցման համար գործի է դրվել պահուստային գեներատորը ։ Արդյունքում հայտնաբերվել է ԱԷԿ-ի 1-ին և 2-րդ ռեակտորների աշխատած վառելիքային ձողերով ջրամբարներից ջրի արտահոսք, որը պարունակել է ռադիոակտիվ նյութեր ։ Արտաքին էլեկտրամատակարարումը խախտվել է նաև Աոմորի պրեֆեկտուրայի Ռոկկասե գյուղում աշխատող միջուկային վառելիքի վերամշակման կայանում, որտեղ նույնպես գործարկվել է պահուստային սնուցման աղբյուրը։
Զոհեր, տուժածներ
5 մարդ զոհվել է, և առնվազն 141-ը՝ վիրավորվել ։
Արտաքին հղումներ
Կատեգորիա:Երկրաշարժեր Ճապոնիայում Կատեգորիա:2011 երկրաշարժեր Կատեգորիա:2011 Ճապոնիայում Կատեգորիա:2011 բնական աղետներ
Ներըմբռնում
Ներըմբռնում (ինտուիցիա,, թարգմանաբար նշանակում է ուշադիր նայում եմ, ուսումնասիրում եմ), իրերը, երևույթները, գաղափարները անմիջական (արտաքին կամ ներքին) հայեցողության միջոցով հասկանալու, ըմբռնելու իմացական գործընթացը, որի ընթացքում նախնական, տրամաբանական կշռադատության և ապացուցման կարիք չի զգացվում ։
Ներըմբռնման նկարագիրը
Դա խնդրի լուծման վայրկենական հայտնագործումն է։ Ներըմբռնման մեխանիզմը ըմբռնողականության մեխանիզմն է՝ մի տարբերությամբ. եթե ըմբռնողականությունը պահանջում է մտային պատկերների հետ աշխատել, ներըմբռնումը ակնթարթորեն ընկալում է իրադրությունը լուծման հետ միասին և ամբողջապես՝ որպես մի պատկեր։
Ներըմբռնումը տրամաբանական մտածողությունից տարբերվում է նրանով, որ խնդրի լուծման այսպիսի գործընթացը զուգահեռ է, իսկ տրամաբանականը՝ հաջորդական։ Դրա համար էլ ներըմբռնումը անհամեմատ ավելի արագ է աշխատում։
Հասկանալի է, որ ոչ բոլորն են օժտված ներըմբռնմամբ։ Վաղուց ի վեր համարվել է, որ ներըմբռնումը հատուկ է միայն ընտրյալներին, և մինչ օրս շատերը այդպես էլ կարծում են։ Մյուսները, ընդհակառակը, համոզված են, որ ներըմբռնմամբ օժտված է ցանկացած մարդ, սակայն մարդիկ տարբեր ձևերով են դրանից օգտվում։
Տեսակներ
Առանձնացնում են ներըմբռնման երկու հիմնական տեսակ՝
Ներըմբռնման այս տեսակի բնորոշ տարբերակներից է գիտակցության «փայլատակումը» կամ «մտաճառագայթումը», որը երբեմն դիտվում է ստեղծագործական գործընթացում։ Ինտուիտիվ իմացության գործընթացում չեն գիտակցվում արտացոլող երևույթների շատ առանձնահատկություններ և այն մտավոր գործողությունները, որոնց շնորհիվ ստացվում է գիտակցվող արդյունքը։
Որպես հոգեկան գործընթաց՝ ներըմբռնումը հոգեկանի ենթագիտակցական մակարդակում կազմավորված իմացական արդյունքների (մտքերի, մտապատկերների զուգորդությունների) անցումն է գիտակցության ոլորտը։ Այն դեպքերում, երբ ներըմբռնումը հանդես է գալիս որպես խնդրահարույց իրադրությունները հաղթահարելու, կռահումներ ու կանխատեսումներ կատարելու երևույթ, սերտորեն կապված է լինում երևակայության հետ ։
Ջոան Ալեն
Ջոան Ալեն (Joan Allen, ծնվ. ), կինոյի և թատրոնի ամերիկացի դերասանուհի։ «Տոնի» մրցանակի դափնեկիր, բազմիցս անվանակարգվել է «Օսկար» մրցանակի։
Պատանեկություն
Ջոան Ալենը ծնվել է 1956 թվականի օգոստոսի 20-ին Իլինոյս նահանգի Ռոշել քաղաքում ։ Տնային տնտեսուհի Դորոթի Ալենի (աղջկական Վիրտ) և ավտոփականագործ Ջեֆ Ալենի ընտանիքում նա եղել է չորս երեխաներից ամենակրտսերը ։ Սովորել է Ռոշելի միջնակարգ դպրոցում, որտեղ եղել է գերազանցիկ, երգել է երգչախմբում և նվագել թավջութակի վրա։ Այնուհետև ուսումը շարունակել է Մակոմբի Հյուսիսային Իլինոյսի համալսարանում, որն ավարտել է 1976 թվականին, իսկ այնուհետև Արևմտյան Իլինոյսի համալսարանում։ 1977 թվականին ընդունվել է «Տափաստանային գայլ» թատերական ընկերություն և սկսել է խաղալ բեմի վրա։
Կարիերա
Ջոան Ալենը իր դերասանական կարիերան սկսել է Չիկագոյի հանրահայտ «Steppenwolf Theater Company» թատերախմբում, Ջոն Մալկովիչի ղեկավարությամբ։ 1980-ական թվականների սկզբին նա սկսել է խաղալ թատրոնում, ինչպես նաև, նկարահանվել ցածրաբյուջե սերիալներում։ Նրա կինոնորամուտը դառնում է երկրորդ պլանի փոքրիկ դերը «Վարկաբեկող դիրքեր» ֆիլմում։ 1988 թվականին նա հայտնվել է Բրոդվեյում, ըստ Լենֆորդ Ուիլսոնի «Այրիր դա» (Burn This) պիեսի բեմադրությունում, որի համար արժանանում է «Տոնի» մրցանակի։ Կինոյում նա բավականին հազվադեպ էր հայտնվում և նրա դերերից և ոչ մեկը նրա աստղ չի դարձնում, սակայն ամեն ինչ փոխվում է 1995 թվականին, Օլիվեր Սթոունի «Նիքսոն» ֆիլմից հետո, որտեղ Ջոանը խաղում էր նախագահի կնոջը։ Այդ դերը դերասանուհուն բերում է վաստակած փառք, նա անվանակարգվում է «Օսկար» մրցանակի և Բրիտանական կինոյի և հեռուստատեսային արվեստի ակադեմիայի մրցանակին։
Ջոան Ալենը խաղացել է ԿՀՎ-ի տնօրենի տեղակալ Պամելա Լենդին «Բոռնի առավելությունը», «Բոռնի վերջնաժամկետը» և «Բոռնի էվոլյուցիան» ֆիլմերում։
2015 թվականին Ալենը հրավիրվել է առաջատար դերին ABC-ի «Ընտանիք» սերիալում։
Անձնական կյանք
1990 թվականի հունվարի 1-ին Ջոան Ալենն ամուսնացել է դերասան Պիտեր Ֆրիդմանի հետ։ 1994 թվականի մարտին զույգն ունենում է դուստր՝ Սեդի։ 2002 թվականին նրանք բաժանվում են։ Ընդ որում, նրանք պահպանում են լավ հարաբերություններ, ապրում են միմյանցից ոչ հեռու և դստերը շարունակում են դաստիարակել միասին։ Ջոանն ունի Նորա անունով բուլտերիեր ցեղատեսակի շուն ։ Ջոան Ալենը ձախլիկ է։
Արտաքին հղումներ
Կատեգորիա:Ամերիկացի դերասանուհիներ Կատեգորիա:1956 ծնունդներ Կատեգորիա:Օգոստոսի 20 ծնունդներ Կատեգորիա:Հոլիվուդյան դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:«Թոնի» մրցանակի դափնեկիրներ Կատեգորիա:Դերասանուհիներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Էլլի Բերթրամ
Կենսագրություն
Էլլի Բերթրամը ծնվել է 1989 թվականին Կալգարիայում, որտեղ ավարտել է մարզիկների համար նախատեսված դպրոցը։ Էլլին սովորել է նաև Միջազգային բալետի դպրոցում, որտեղ հաղթել է «Solo Seal 2007» մրցանակը։ Նա Միջազգային «Genee» բալետի մրցույթի ժամանակ նվաճել է բրոնզե մեդալ։ Սահմանային դպրոցում սովորելու տարիներին Էլլին հնարավորություն է ունեցել բարձրանալ Աֆրիկայի Կիլիմանջարո լեռը։ Էլլին, լեռան գագաթը հասնելուն պես, հագել է պուանտները և ցուցադրել բալետային տարբեր դիրքեր։ Կալգարիայում Էլլին մասնակցել է «So You Think You Can Dance Canada» պարային շոուին, որտեղ զբաղեցրել է պատվավոր երկրորդ հորիզոնականը։ 2010 թվականի սեպտեմբերին Էլլի Բերթրամը Կալգարիյաից տեղափոխվում է Վանկուվեր, որպեսզի իրականացնի նոր հնարավորություններ որպես պարուհի և դերասանուհի։
Անձնական կյանք
2017 թվականից ամուսնացած է կանադացի հոկեյիստ Էնդրյու Կոգլիանոյի հետ, ում հետ մինչ ամուսնանալը հանդիպել է 7 տարի ։ Զույգն ունի մեկ աղջիկ՝ Լոթի Ֆիլոմինա Կոգլիանո (ծնվել է 2019 թվականի փետրվարի 17-ին) ։
Ծանոթագրություններ
Կատեգորիա:Կանադացի դերասանուհիներ Կատեգորիա:21-րդ դարի դերասանուհիներ Կատեգորիա:Կանադացի կինոդերասանուհիներ
Բլաս Ռոկա
Բլաս Ռոկա (Bias Roca, իսկական անուն–ազգանունը՝ Ֆրանսիսկո Վիլֆրեդո Կալդերիո Calderio, ), կուբացի կոմունիստ քաղաքական գործիչ, Կուբայի կոմունիստական կուսակցության (ԿԿԿ) անդամ (1929) ։
Թեժլեռան նեֆելինային սիենիտների հանքավայր
Թեժլեռան նեֆելինային սիենիտների հանքավայր, հանքավայր ՀՀ Կոտայքի և Լոռու մարզերի սահմանագլխին՝ Փամբակի լեռնաշղթայի կենտրոնական մասում։ Հայտնաբերվել է 1932 թվականին, ուսումնասիրվել 1950 թվականին։ Մագմայական հանքավայր է՝ առաջացած վերին էոցեն-օլիգոցենում, բաղկացած է խոշոր (45 կմ²) կալիում-ալկալիական օղակային ներժայթուքից և հրաբխային ապարներով եզրավորված կենտրոնական զանգվածից։ Al2O3-ի ալկալիների մեծ պարունակությամբ նեֆելինային սիենիտները Al-ի, հազվագյուտ տարրերի (Rb, Cs, Li, Be, Nb և այլն), սոդայի, պոտաշի և կալցիումի մոնոսիլիկատի հումք են։ Գործնական նշանակություն ունեն 21, 5-23, 5% Al2O3 պարունակող կեղծ լեյցիտային նեֆելինային սիենիտները, որոնք ձգվում են կենտրոնական ապարազանգվածում․ երկարությունը՝ 1, 3-3 կմ, լայնությունը՝ 100-200 մ։ Հանքանյութի կարևոր բաղադրիչներն են՝ Al2O3 (22, 6%), K2O (8, 85%), Na2O (4, 36%)։
Կատեգորիա:Հայաստանի հանքավայրեր
Կարկասոն
Կարկասոն (Carcassonne), քաղաք Ֆրանսիայի Օկսիտանիա մարզի Օդ գավառում ։ Քաղաքը հանդիսանում է գավառի վարչական կենտրոնը։
Բնակչությունը 2008 թվականի դրությամբ կազմում է 47634 մարդ, բնակչության խտությունը` 731.93 մարդ/կմ²։ Բնակավայրը զբաղեցնում է 65.08 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 135 կմ արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 29710 աշխատունակ (15-64 տարեկան) բնակիչ, որոնցից ակտիվ էին 20758-ը, իսկ ոչ ակտիվները` 8952։ Ակտիվության ցուցանիշը կազմում է 69,9 %։ 20758 աշխատունակ մարդկանցից աշխատել է 16884 անձ (8842 տղամարդ և 8042 կին)։ Գործազուրկ են եղել 3874 անձ (1862 տղամարդ և 2012 կին)։ 8952 անաշխատունակներից 2812-ը եղել են աշակերտներ կամ ուսանողներ, 2708-ը` թոշակառուներ, իսկ 3432-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի քաղաքներ
Իռլանդիայի ֆուտբոլի ազգային հավաքական
Իռլանդիայի ֆուտբոլի ազգային հավաքական, ֆուտբոլի ազգային հավաքական, որը ներկայացնում է Իռլանդիան միջազգային ֆուտբոլային մրցաշարերում։ Այն հսկվում է Իռլանդիայի ֆուտբոլի ասոցացիայի կողմից։ պաշտոնական անվանումը՝ Իռլանդիայի Հանրապետության հավաքական։ Ներկայումս տնային մարզադաշտը Դուբլինում գտնվող «Ավիվան» է, որը բացվել է 2010 թվականի մայիսին։ Իր առաջին հանդիպումը հավաքականը անցկացրել է 1926 թվականի մարտի 21-ին Իտալիայի հավաքականի դեմ։ Ամենախոշոր հաշվով հաղթանակը տարել է 1983 թվականի նոյեմբերի 16-ին՝ Մալթայի դեմ խաղում, որը ավարտվել է 8:0 հաշվով։ Ամենախոշոր հաշվով պարտությունը կրել է 1982 թվականի մայիսի 27-ին՝ Բրազիլիայի դեմ խաղում, որը ավարտվել է 7:0 հաշվով։
Արտաքին հղումներ
Կատեգորիա:Իռլանդիա Կատեգորիա:Եվրոպայի ֆուտբոլի ազգային հավաքականներ
Վիլիար դե Տոռե
Վիլիար դե Տոռե (Villar de Torre), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 11,99 կմ2 տարածք։ Բնակչությունը կազմում է 269 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։
Կատեգորիա:Իսպանիայի բնակավայրեր